17 Fa fela lefatshe la ga Satane le sa ntse le le gone, re ka nna ra se ka ra kgona go direla Jehofa ka tsela e re ka ratang ka yone. Re ka tswa re sa kgone go fetola maikarabelo a rona a lelapa, botsogo jwa rona kgotsa maemo a mangwe a botshelo. Mme seo ga se a tshwanela go re kgoba marapo go sa tlhokege. Le ka motlha o se ka wa inyatsa wa akanya gore o ka se kgone go nna modirimmogo le Modimo ka go naya bosupi ka leina la gagwe le go dirisa tshono epe fela go itsise batho ka Bogosi jwa gagwe. Sa botlhokwa le go feta ke gore o dira mmogo le ene ka selekanyo se o se kgonang le gore o rapelela gore a segofatse bakaulengwe ba gago ba ba kgonang go dira go feta se wena o kgonang go se dira. Se lebale, mongwe le mongwe yo o galaletsang leina la ga Jehofa o botlhokwa thata mo matlhong a gagwe!